Berlingske Tidende, 1786-07-31
Helsingøer, den 31te Julii. Onsdagen den 26de Julii blev foretaget Papegøye=Skydningen paa den her i Byen værende Kongelige privilegerede Skydebane, da det første Skud blev skudt for Hs. Majestæt Kongen ved Greve von Schack, det andet for Hs. Kongelige Høihed Kronprindsen, ligeledes ved Greve von Schack, det tredie for Hs. Kongel. Høihed Prinds Frederich, det fierde for Hs. Durchlauchtighed Arveprindsen af Augustenborg, det femte for Hs. Durchlauchtighed Prinds Frederich Carl af Augustenborg, det slette for Hs. Durchl. Prinds Christian August af Augustenborg, som alle blev befordret ved Høivelbaarne Hr. Kammerherre von Undahl, derefter skiød FugleKongen, Bødkermester Hr. Christian Philip Hecht, og siden de øvrige Herrer Jnteressentere, i alt 100, efter deres Nummere. Samme Dag nedskiød Bager Hr. Voigt Ringen for Hr. Geheimeraad og Amtmand von Levetzau, som derfor bekom en Sølv forgyldt og meget smukt udarbeidet Ponse Skee. Dagen derpaa continuertes med Skydningen, da den høire Vinge blev nedskudt ligeledes af Bager Hr. Voigt for Geheimeraad og Amtmand von Levetzau, som derfor bekom en Sølv Thee=Potte; ligeledes blev Rumpen nedskudt af Hr. Kreilon af Cronborg Gevæhr=Fabrike for Snedkermester Hr. Micheelsen, som derfor bekom en Potage-Skee, Hovedet blev nedskudt af Skovrider Hr. Stokmarch, som derfor bekom en Sølv Callot Skee; Brystpladen tilligemed venstre Vinge blev ved et Skud nedskudt af Hr. Bendt Svendsen, Reebslagermester, som derfor tilfaldt Konge=Gevinsten, og bekom derfor en Sølv Kaffe=Kande, og altsaa blev FugleKonge; dernæst blev stukken til Skiven for den nedfaldne venstre Vinge, og tilfaldt Hr. Daniel von Bergen, en Søn af Hr. Rustmester von Bergen af Cronborg Gevæhr=Fabrike, og derfor bekom en Sølv Sukkerbøsse; derefter blev FugleKongen med sædvanlig Ceremonie, under Musik og Canonade, af samtlige Selskabet geleidet til sit Hiem. Derefter forføiede hele Selskabet sig med deres Damer igien til Skydebanen, for der at bivaane et der oprettet Bal. Verset paa Pladen, som den afgaaende Fugle Konge gav til Konge Baandet, er: Du Gnist af kjække Fædres Lyst, Som lærte Troeskabs Pligt at ære, Bliv Danne=Sønners glade Lyst, Med Held og munter Flid at lære, Men aldrig blive Ridings Æt. Som Tønden samlet er med Baand, Saa ønskes Enighedens Aand, Med Venskabsbaand os sammenknytted, Vor Kongehuus og Fødeland. Til evig varig Held og Lykke. Helsingøer, den 26de Julii 1786. Christian Philip Hegt, Bødkermester. Den 28de hujus blæste en stærk Vind af N. V., og ankom endeel Skibe fra Nordsøen, hvoriblant de 2de Chinafarere, Mars, som føres af Capit. D. Bagge, og Kronprindsen, som føres af Capit. E. Junge, hvilke begge fortsatte Reiser, til Kiøbenhavn. Ligeledes ankom en Vestindiefarer, før af Capitain Lorentzen. Den 29de var Vinden S. O. med stærk Blæst, og gik den particulaire Ostindiefarer, Carnatikaldet, som føres af Capitain Giødesen, til Seils til Nordsøen. Samme Dag ankom 25 Skibe. Den 30te var Vinden S. V. med godt Veir, og fortsatte Skibet Prinds Friderich, som føres af Lieutenant Grove, sin Reise til Frankrig. I Dag er Vinden ligeledes S. V. med tyk Luft og Regnveir og ved Postens Afgang vare 5 a 6 Skibe ankomne.